stanford-oval/wikipedia huggingface dataset:
Partioliikkeen Maailmanjärjestö
Tunnus

Partioliikkeen Maailmanjärjestön tunnus on violetilla taustalla oleva valkoinen partiolilja, jota ympäröi köysi, jonka päät on solmittu yhteen merimiessolmulla. Tunnuksen valkoinen väri edustaa puhtautta ja violetti väri taas johtajuutta ja toisten ihmisen auttamista. Liljan kolme lehteä edustavat partiolupauksen kolmea pääkohtaa: kunnioitusta Jumalaa, ihmiskuntaa ja itseään kohtaan. Viisisakaraiset tähdet edustavat taas uskollisuutta ja tietoa. Liljaa ympäröivä köysi symboloi maailmanlaajuisen partioliikkeen yhteyttä.
Partioliikkeen kehittäjä, Robert Baden-Powell, selitti partiolaisten omaksuneen kompassiruusussakin pohjoista osoittavana merkkinä käytetyn liljan siksi, että se ei poikkea suunnasta oikeaan tai vasempaan, eikä vie taaksepäin, vaan johtaa oikeaan suuntaan, ylöspäin.
Aiheesta muualla

Kuvia tai muita tiedostoja aiheesta Partioliikkeen Maailmanjärjestö Wikimedia Commonsissa
Partioliikkeen Maailmanjärjestön viralliset sivut (englanniksi)
Maailmankomitea (Arkistoitu – Internet Archive) (englanniksi)
Maailmantoimisto (Arkistoitu – Internet Archive) (englanniksi)
Aasian ja Tyynenmeren alue
  Afrikan alue
  Amerikan alue
  Arabian alue


  Euraasian alue
  Euroopan alue
  Alueet, joissa ei ole partiota
Kanderstegin partiokoti Sveitsissä
”Vahvistan, että tämä maailman partioliikkeen merkki on kuljetettu Kuun pinnalle, ihmiskunnan ensimmäisellä kuulennolla, Apollo XI:sta, 20. heinäkuuta 1969. Neil A. Amstrong, komentaja, Apollo XI”
Dalgona-kahvi

| Dalgona-kahvi |
| --- | --- |
 Dalgona-kahvia
Tyyppi:  kahvijuoma
Alkuperä:  Macao
Valmistus aloitettu:  2004
Ainekset:  pikakahvijauhe, vesi, sokeri, maito
Dalgona-kahvi on macaolainen maitokahvijuoma, joka tunnetaan pinnalla kelluvasta kahvivaahdosta. Vaahtoa on kuvattu kermavaahdon tapaiseksi, ja se valmistetaan vispaamalla pikakahvijauhetta, sokeria ja vettä keskenään. Vaahto lisätään kuuman tai kylmän maidon päälle tai maito kaadetaan vaahdon päälle, jolloin kerrokset sekoittuvat keskenään hieman enemmän.
Juoman alkuperäksi nimetään usein macaolainen kahvilanomistaja Leong Kam Hon. Hän sai vuonna 1997 asiakkaikseen vierasta kieltä puhuneen turistiparin, jotka opettivat tekniikan hänelle. Leong kokeili tekniikkaa seuraavan kerran vasta vuonna 2004, kun hän sai asiakkaakseen hongkongilaisen näyttelijän ja päätti tarjota juomaa hänelle. Paikalliset alkoivat kutsua juomaa näyttelijän mukaan Chow Yun-fat -kahviksi. Sen jälkeen kahvila alkoi saada asiakkaikseen myös paljon turisteja, jotka halusivat maistaa kahvia.
Nimestään huolimatta kahvissa ei oikeasti ole dalgonaa, joka on eteläkorealainen hunajakennomakeinen. Nimi on peräisin eteläkorealaisesta TV-ohjelmasta, jonka juontaja mainitsi kahvia maistettuaan, että maku muistuttaa häntä dalgonasta. Kun ohjelman jakso esitettiin tammikuussa 2020, eteläkorealaiset alkoivat valmistaa kahvia ja siitä syntyi Internet-trendi. Pian trendi levisi ainakin Tiktokin avulla ympäri maailmaa.
Aiheesta muualla

Kuvia tai muita tiedostoja aiheesta Dalgona-kahvi Wikimedia Commonsissa
Ross County FC

Ross County Football Club on vuonna 1929 perustettu jalkapalloseura Dingwallsta, Skotlannin Ylämaalta. Joukkue pelaa kaudella 2021–2022 Skotlannin pääsarjassa Skotlannin Valioliigassa.
Ross County pelasi vuonna 2010 Skotlannin cupin loppuottelussa, jonka se hävisi Dundee Unitedille 3–0.
Aiheesta muualla

Virallinen sivu
Rasteri

Kolme suurennettua esimerkkiä nelivärirasteroinnista. Syaani, magenta, keltainen ja musta rasteri painetaan päällekkäin, ja oikeanpuolimmaisessa sarakkeessa näkyy kunkin rasteroinnin tuottama väri.
Rasteri on painotuotteissa käytetty tekniikka värien esittämiseen pienten rasteripisteiden avulla. Harmaasävykuvassa mustien rasteripisteiden koko tai etäisyys määrittää sen, näkyykö kohdassa ihmissilmälle tummaa vai vaaleaa harmaata. Neliväripainamisessa (CMYK) jokainen painoväri rasteroidaan erikseen ja rasteripisteiden yhdistelmät muodostavat tarvittavat värisävyt.
Tyyppejä

Amplitudimoduloitu rasterointi eli perinteinen rasterointi on yleisimmin käytössä. Siinä rasteripisteen koko vaihtelee sävyn mukaan ja niiden välinen etäisyys pysyy vakiona. Taajuusmoduloidussa eli stokastisessa rasteroinnissa pisteet ovat saman kokoisia, mutta niiden etäisyys toisistaan vaihtelee sävyn mukaan. Erikoisrastereita ovat viivarasteri ja jyvärasteri.
Rasterin linjatiheydet

Rasterin linjatiheys riippuu painettavan paperin ominaisuuksista. Mitä huokoisempi paperi, sitä enemmän se imee väriä, ja tämän vuoksi rasterin linjatiheyden on oltava harvempi, ettei väriä tule paperille liikaa. Sanomalehdissä käytetään rasteria, jonka linjatiheys on 40 linjaa sentille (100 lpi). Arkkipainotuotteissa käytetään päällystetylle paperille painettaessa 60–70 l/cm (150–175 lpi) linjatiheyksiä.
Rasterikulmat

Usealla värillä painettaessa on rasterien kulmitusten oltava oikein, tai muuten voi syntyä moiré-kuviota. Tavallisin kulmitusten yhdistelmä on syaani 15°, magenta 75°, keltainen 0° ja musta 45°.
Rasteripisteen kasvu

Painovärin paperiin imeytymisen johdosta tapahtuu rasteripisteen kasvua, mistä johtuva kuvan tummuminen pitää ennakoida kuvankäsittelyssä.
Rasteroiminen

Rasteroiminen tehdään nykyisin kirjapainoissa RIPissä (Raster Image Processor). Tulostettavan aiheen kaikista osaväreistä tehdään oma bittikarttakuva, joka on resoluutioltaan sama kuin tulostimen tarkuus (esimerkiksi 2540 dpi). Tämä bittikartta tulostetaan sitten painofilmille tai -pellille. Ripattu bittikarttakuva sisältää kaiken tarvittavan datan työn tekemiseen.
Rasterin historiaa

Kirjapainotaidon alkuaikoina kuvat esitettiin viivakuvina. Valokuvauksen kehittyessä tuli tarve pystyä painamaan valokuvia sanomalehdissä. Aluksi valokuvien rasterointiin käytettiin reprokamerassa lasilevyä, johon oli hiottu uria ristikon muotoon. Sittemmin siirryttiin käyttämään muovikalvoa, jossa oli 50 % rasteri. Tuota kalvoa kutsutaan kontaktirasteriksi.
Nelivärikuva, jossa magentan (M) ja syaanin (C) rasterikulmat on merkitty viivoin.
John Sykes

John Sykes
John Sykes (29. heinäkuuta 1959 Reading, Iso-Britannia – tammikuu 2025) oli englantilainen kitaristi, joka muistetaan parhaiten Thin Lizzyn ja Whitesnaken kitaristina.
Triviaa

John Sykes soitti Gibson Les Paul -kitaroita. Vuonna 2006 hän sai oman Gibson Les Paul Custom -nimikkomalliston.
Sykesin soolokappaletta "Cautionary Warning" käytettiin Black Heaven -nimisessä anime-sarjassa.
Sykes vieraili Derek Sherinianin sooloalbumilla Mythology (2004) soittaen kappaleessa "Gods Of War" yhdessä Zakk Wylden kanssa.
Diskografia

Tygers Of Pan Tang
Live At Nottingham Rock City (1981)
Spellbound (1981)
Crazy Nights (1982)
Thin Lizzy
Thunder And Lighting (1983)
Life (live) (1983)
One Night Only (live) (2000)
Whitesnake
Slide It In (1984) (USA-versio)
1987 (1987)
Blue Murder
Blue Murder (1989)
Nothin' But Trouble (1993)
Screaming Blue Murder (live) (1994)
Soololevyt
Please Don't Leave Me (single) (1982)
Out Of My Tree (vain Japanissa) (1995)
Loveland (1997)
Please Don't Leave Me (1999)
20th Century (2000)
Nuclear Cowboy (2003)
Bad Boy Live! (2005)
Aiheesta muualla

http://www.johnsykes.com
http://www.john-sykes.info (Arkistoitu – Internet Archive)
| n k Thin Lizzy |
| --- | --- |
 Brian Downey  Darren Wharton  Scott Gorham  Marco Mendoza  Ricky Warwick  Damon Johnson   Phil Lynott  Eric Bell  Eric Wrixon  Gary Moore  Andy Gee  John Cann  Brian Robertson  Midge Ure  Dave Flett  Snowy White  John Sykes  Tommy Aldridge  Randy Gregg  Michael Lee  Francesco DiCosmo  Vivian Campbell 
Studioalbumit:  Thin Lizzy  Shades of a Blue Orphanage  Vagabonds of the Western World  Nightlife  Fighting  Jailbreak  Johnny the Fox  Bad Reputation  Black Rose: A Rock Legend  Chinatown  Renegade  Thunder and Lightning 
Livealbumit:  Live and Dangerous  Life  BBC Radio One Live in Concert  The Peel Sessions  Boys Are Back in Town: Live in Australia  One Night Only  UK Tour '75  Still Dangerous 
Kokoelmat:  Remembering - Part 1  The Continuing Saga of the Ageing Orphans  The Adventures of Thin Lizzy  Dedication: The Very Best of Thin Lizzy  Wild One: The Very Best of Thin Lizzy  Vagabonds, Kings, Warriors, Angels  Thin Lizzy Greatest Hits  The Definitive Collection 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Espanja  Ranska  BnF data  Saksa  Yhdysvallat  Tšekki  Alankomaat  Portugali 
Taiteenala:  MusicBrainz 
Muut:  Europeana  SNAC  IdRef
FK Čukarički

Fudbalski klub Čukarički (serb. Фудбалски клуб Чукарички) on serbialainen jalkapalloseura Belgradin kaupungista. Se on perustettu vuonna 1926. Čukarički pelaa Serbian korkeimmalla sarjatasolla Serbian Superliigassa. Se on ollut parhaimmillaan toinen, mikä on tapahtunut kahdesti: 2006–2007 ja 2012–2013. Čukarički voitti Serbian cupin kaudella 2014–2015.
Čukarički pääsi ensimmäisen kerran Euroopan sisäisiin turnauksiin kaudella 1996, kun se pääsi Intertoto Cupiin. Joukkue hävisi kaikki neljä otteluaan. Seuraavana vuonna Čukarički voitti kaksi ottelua neljästä Intertoto Cupissa. Eurooppa-liigan kaudella 2014–2015 Čukarički voitti ensimmäisellä karsintakierroksella andorralaisen UE Sant Juliàn yhteismaalein 4–0. Toisella karsintakierroksella itävaltalainen SV Grödig oli parempi yhteismaalein 5–2. Eurooppa-liigan kaudella 2015–2016 Čukarički voitti NK Domžalen 1–0 ensimmäisellä karsintakierroksella. Toisella kierroksella azerbaidžanilainen Qəbələ FK voitti Čukaričkin yhteismaalein 3–0.
Annaalit

Annaali vuodelta 1009.
Annaalit (lat. Annales, sanasta annus, vuosi) ovat vuosikirjoja, joihin merkittiin historialliset tapahtumat kronologisessa järjestyksessä vuosittain.
Palermon kivi on vanhin tunnettu annaali. Roomassa papit kirjasivat annaaleihin kunkin vuoden virkamiehet ja tärkeimmät tapahtumat. Rooman valtakunnan annaalit ovat sen historian vanhimpia lähteitä, ja niitä on roomalainen historioitsija Fabius Pictor käyttänyt hyväkseen. Keskiajalla munkkien laatimat annaalit muodostivat historiankirjoituksen rungon.
Werner Arber

| Werner Arber |
| --- | --- |

Henkilötiedot
Syntynyt: 3. kesäkuuta 1929 (ikä 95) Gränichen, Aarau, Sveitsi
Koulutus ja ura
Tutkimusalue:  Mikrobiologia
Palkinnot:   Nobelin lääketieteen palkinto (1978)
Werner Arber (s. 3. kesäkuuta 1929 Gränichen, Aarau) on sveitsiläinen mikrobiologi. Hän teki luonnontieteisiin liittyvän diplomityön Zürichin teknillisessä korkeakoulussa (ETH Zürich) ja väitteli biologian tohtoriksi Geneven yliopistossa vuonna 1958. Myöhemmin hän oli molekyyligenetiikan professori Genevessä ja vieraileva professori Kalifornian yliopistossa. Vuodesta 1971 Arber oli Baselin yliopiston professori.
Hän sai Daniel Nathansin ja Hamilton Smithin kanssa vuonna 1978 Nobelin lääketieteen palkinnon restriktioentsyymien löytämisestä. Heidän työnsä johti rekombinantti-DNA-teknologian (rDNA) kehittymiseen. Tällä teknologialla voidaan tuottaa hormonilääkkeitä soluviljelmissä, yleensä kolibakteerien avulla. Tyypillisiä tuotettavia lääkeaineita ovat insuliini, kasvuhormoni ja erilaiset rokotteet.
Hän on ollut Paavillisen tiedeakatemian jäsen vuodesta 1981 ja Academia Europæan jäsen vuodesta 1989. Vuonna 2011 hänet nimitettiin sen puheenjohtajaksi ensimmäisenä protestanttina.
Aiheesta muualla

Biography The Nobel Foundation
| --- | --- |
1901–1925: 1901: Behring 1902: Ross  1903: Finsen  1904: Pavlov  1905: Koch  1906: Golgi, Ramón y Cajal  1907: Laveran  1908: Metšnikov, Ehrlich  1909: Kocher  1910: Kossel  1911: Gullstrand  1912: Carrel  1913: Richet 1914: Bárány  1919: Bordet  1920: Krogh  1922: Hill, Meyerhof  1923: Banting, Macleod 1924: Einthoven
1926–1950: 1926: Fibiger 1927: Wagner-Jauregg  1928: Nicolle  1929: Eijkman, Hopkins  1930: Landsteiner  1931: Warburg  1932: Sherrington, Adrian  1933: Morgan  1934: Whipple, Minot, Murphy  1935: Spemann  1936: Dale, Loewi  1937: Szent-Györgyi  1938: Heymans  1939: Domagk  1943: Dam, Doisy  1944: Erlanger, Gasser  1945: Fleming, Chain, Florey  1946: Muller  1947: C. Cori, G. Cori, Houssay  1948: Müller  1949: Hess, Moniz 1950: Kendall, Reichstein, Hench
1951–1975: 1951: Theiler 1952: Waksman  1953: Krebs, Lipmann  1954: Enders, Weller, Robbins  1955: Theorell  1956: Cournand, Forssmann, Richards  1957: Bovet  1958: Beadle, Tatum, Lederberg  1959: Ochoa, Kornberg  1960: Burnet, Medawar  1961: Békésy  1962: Crick, Watson, Wilkins  1963: Eccles, Hodgkin, Huxley  1964: Bloch, Lynen  1965: Jacob, Lwoff, Monod  1966: Rous, Huggins  1967: Granit, Hartline, Wald  1968: Holley, Khorana, Nirenberg  1969: Delbrück, Hershey, Luria  1970: Katz, Euler, Axelrod  1971: Sutherland  1972: Edelman, Porter  1973: Frisch, Lorenz, Tinbergen  1974: Claude, Duve, Palade  1975: Baltimore, Dulbecco, Temin
1976–2000: 1976: Blumberg, Gajdusek 1977: Guillemin, Schally, Yalow  1978: Arber, Nathans, Smith  1979: Cormack, Hounsfield  1980: Benacerraf, Dausset, Snell  1981: Sperry, Hubel, Wiesel  1982: Bergström, Samuelsson, Vane  1983: McClintock  1984: Jerne, Köhler, Milstein  1985: Brown, Goldstein  1986: Cohen, Levi-Montalcini  1987: Tonegawa  1988: Black, Elion, Hitchings  1989: Bishop, Varmus  1990: Murray, Thomas  1991: Neher, Sakmann  1992: Fischer, Krebs  1993: Roberts, Sharp  1994: Gilman, Rodbell  1995: Lewis, Nüsslein-Volhard, Wieschaus  1996: Doherty, Zinkernagel  1997: Prusiner  1998: Furchgott, Ignarro, Murad  1999: Blobel  2000: Carlsson, Greengard, Kandel
2001–: 2001: Hartwell, Hunt, Nurse 2002: Brenner, Horvitz, Sulston  2003: Lauterbur, Mansfield  2004: Axel, Buck  2005: Marshall, Warren 2006: Fire, Mello 2007: Capecchi, Evans, Smithies 2008: zur Hausen, Barré-Sinoussi, Montagnier 2009: Blackburn, Greider, Szostak 2010: Edwards 2011: Beutler, Hoffmann, Steinman 2012: Gurdon, Yamanaka 2013: Rothman, Schekman, Südhof 2014: O’Keefe, M.-B. Moser, E. Moser 2015: Campbell, Ōmura, Tu 2016: Ōsumi 2017: Hall, Rosbash, Young 2018: Allison, Honjo 2019: Kaelin, Ratcliffe, Semenza 2020: Alter, Houghton, Rice 2021: Julius, Patapoutian 2022: Pääbo 2023: Karikó, Weissman 2024: Ambros, Ruvkun
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Israel  Yhdysvallat  Tšekki  Australia  Alankomaat  Vatikaani 
Tieteilijät:  CiNii  DBLP  zbMATH 
Henkilöt:  Deutsche Biographie  DDB  Trove 
Muut:  Dictionnaire historique de la Suisse  IdRef
FK Karpaty Lviv

Stadion Ukrajina (Ukraina Stadium).
FK Karpaty Lviv on ukrainalainen jalkapalloseura Lvivin kaupungista. Seura on perustettu vuonna 1963. Se pelasi kaikki Ukrainan liigan kaudet Neuvostoliiton hajoamisen jälkeen maansa pääsarjatasolla ennen kuin putosi kauden 2003–2004 jälkeen. Seura kuitenkin nousi takaisin pääsarjatasolle kaudeksi 2006–2007 sijoituttuaan toiseksi korkeimmalla tasolla toiseksi. Ukrainan liigassa sen paras sijoitus on kolmas. Seurassa on kuitenkin päästy myös mestaruuksien makuun, koska se on voittanut Neuvostoliiton cupin vuonna 1969 ja Ukrainan cupin loppuottelussa se oli vuosina 1993 ja 1999. Cupin voittojen seurauksena seura on päässyt osallistumaan sekä Cup-voittajien cupiin, että UEFA Cupiin.
Seuran kotistadion Stadion Ukrajina (Ukraina Stadium) on melko suuri ja sinne mahtuu lähes kolmekymmentätuhatta katsojaa. Kotikenttä sijaitsee Lvivin keskustan kaakkoispuolella Halytšin piirissä, ja mitoitukseltaan se on 28 051-paikkainen.
Suomalaisille seurasta on tuttu ainakin Edward Anyamkyegh, joka pelaa seinäjokelaisessa Sepsi-78:ssa ja on pelannut myös Kuopion Palloseurassa.
Aiheesta muualla

Kuvia tai muita tiedostoja aiheesta FK Karpaty Lviv Wikimedia Commonsissa
Seuran sivusto (Arkistoitu – Internet Archive)
FCKarpaty.Com.Ua
SK Dynamo České Budějovice

Sportovní klub Dynamo České Budějovice on tšekkiläinen jalkapalloseura České Budějovicen kaupungista. Kaudella 2020–21 České Budějovice pelasi Tšekin korkeimmalla sarjatasolla Tšekin jalkapalloliigassa. Seura on perustettu vuonna 1905 ja se pelaa kotiottelunsa Fotbalový stadion Střelecký ostrovilla. Seura pelasi ensimmäiset vuosikymmenet alemmissa sarjoissa nousten ensimmäisen kerran pääsarjaan kaudelle 1947–48. České Budějovice on voittanut historiansa aikana kolmesti 2. korkeimman sarjan (2002, 2014, 2019).
Hybe Corporation

| Hype Corporation |
| --- | --- |

Tunnuslause:  WE BELIEVE IN MUSIC
Perustettu:  1. Helmikuuta 2005
Perustaja:  Bang Si-hyuk
Kotipaikka:  Soul, Gangnam
Toimiala:  Viihdeteollisuus
Tytäryhtiöt:  Source Music (2019-nykypäivä)
Infobox OKVirheellinen NIMI-arvo: 
Hybe Co., Ltd. (hangul: 하이브, tyyliteltynä HYBE Corporation) on eteläkorealainen viihdeteollisuuden yritys, jonka Bang Si-hyuk perusti vuonna 2005 nimellä Big Hit Entertainment Co., Ltd.. Yhtiöllä on useita tytäryhtiöitä kuten Big Hit Music, Source Music, Pledis Entertainment, Belift Lab, KOZ Entertainment ja ADOR.
Divisioonat ja tytäryhtiöt > Hybe HQ

Hybe HQ on Hybe Corporationin kokonaan omistama tytäryhtiö. Yhtiö koostuu kolmesta divisioonasta: Hybe Labels, Hybe Solutions ja Hybe Platforms. Jokaisessa divisioonassa on sen emoyhtiön kokonaan tai osittain omistamia tytäryhtiöitä.
Divisioonat ja tytäryhtiöt > Hybe HQ > Hybe Labels

Hybe Labels on viihteen ja musiikin tuotanto-osasto. Ennen brändäystä se tunnettiin nimellä Big Hit Labels. Divisioonaan kuuluvat tytäryhtiöt toimivat itsenäisesti.
Divisioonat ja tytäryhtiöt > Hybe HQ > Hybe Labels > Big Hit Music

BTS
Tomorrow X Together
Lee Hyun
Divisioonat ja tytäryhtiöt > Hybe HQ > Hybe Labels > Belift Lab (yhdessä CJ E&M:n kanssa)

Enhypen
Divisioonat ja tytäryhtiöt > Hybe HQ > Hybe Labels > Source Music

Le Sserafim
Divisioonat ja tytäryhtiöt > Hybe HQ > Hybe Labels > ADOR

NewJeans
Divisioonat ja tytäryhtiöt > Hybe HQ > Hybe Labels > Pledis Entertainment

Seventeen
Baekho
Minhyun
Bumzu
Nana
Yehana
Sungyeon
Fromis 9
Divisioonat ja tytäryhtiöt > Hybe HQ > Hybe Labels > KOZ Entertainment

Zico
Dvwn
Divisioonat ja tytäryhtiöt > Hybe HQ > Hybe Solutions

Hybe Edu
Superb
Divisioonat ja tytäryhtiöt > Hybe HQ > Hybe Platforms

Weverse Company
Weverse
Weverse Shop
V Live
Divisioonat ja tytäryhtiöt > Hybe America

Ithaca Holdings
Atlas Music Publishing
Big Machine Label Group
BMLG Records
Big Machine Records
The Valory Music Co.
Raised in Space
SB Projects
SB Consulting
SB Management
SB Ventures
Schoolboy Entertainment
Schoolboy Records (yhteisomistuksessa Universal Music Groupin kanssa)
Sheba Publishing
Entiset artistit

K.Will (2006–2007)
2AM (2010–2014)
Glam (2012–2015)
Lim Jeong-hee (2012–2015)
Homme (2010–2018)
Changmin (2010–2018)
Uniforminen monitahokas

Tetraedri kuuluu Platonin kappaleisiin.
Pullistettu dodekaedri kuuluu uniformisiin tähtimonitahokkaisiin.
Uniforminen monitahokas on monitahokas, jonka kaikki sivutahkot ovat säännöllisiä monikulmioita ja joka on kärkitransitiivinen, toisin sanoen se voidaan aina kuvata yhtenevyyskuvauksella itselleen siten, että mikä tahansa kärki voidaan kuvata mille tahansa toiselle. Tästä seuraa, että sen kaikki kärjet ovat yhtenevät.
Uniforminen monitahokas voi olla joko
säännöllinen (jos se on myös tahko- ja särmätransitiivinen)
kvasisäännöllinen (jos se on myös särmätransitiivinen mutta ei tahkotransitiivinen), tai
semiregulaarinen (jos se ei ole tahko- eikä särmätransitiivinen).
Uniformisen monitahokkaan ei tarvitse olla kupera, joten monet uniformiset monitahokkaat ovat samalla tähtimonitahokkaita.
On olemassa kaksi ääretöntä uniformisten monitahokkaiden luokkaa sekä lisäksi vielä 75 näihin luokkiin kuulumatonta uniformista monitahokasta:
Äärettömät luokat:
särmiöt eli prismat
antiprismat
Muut kuperat:
5 Platonin kappaletta – säännölliset kuperat monitahokkaat
13 Arkhimedeen kappaleta – 2 kvasisäännöllistä ja 11 semiregulaarista kuperaa monitahokasta
Tähtimonitahokkaat:
4 Kepler-Poinsotin kappaletta – säännölliset ei-kuperat monitahokkaat
53 uniformista tähtitahokasta – 5 kvasisäännöllistä ja 48 semiregulaarista,
Lisäksi on olemassa myös joukko degeneroituja uniformisia monitahokkaita, joissa osa särmistä yhtyy toisiinsa, muun muassa yksi John Skillingin löytämä, jota sanotaan suureksi kaksoispullistetuksi dirombidodekaedriksi eli Skillingin kuvioksi.
Uniformisten monitahokkaiden duaalikappaleet ovat sivutransitiivisia eli isoedrisiä, ja niiden kärkikuviot ovat säännöllisiä monikulmioita. Ne luokitellaan usein rinnakkain uniformisten duaalikappaleidensa kanssa. Säännöllisen monitahokkaan duaalikappale on säännöllinen, kun taas Arkhimedeen kappaleiden duaalit ovat Catalanin kappaleita.
Uniformisen monitahokkaan käsite on erikoistapaus uniformisen polytoopin käsitteestä, joka soveltuu myös muotoihin korkeampi- tai alempiulotteisessa avaruudessa.
Kuperat uniformiset monitahokkaat

Kuperat uniformiset monitahokkaat voidaan nimetä Wythoffin konstruktio-operaatioilla sen mukaan, mikä on niiden suhde säännöllisiin monitahokkaisiin.
Yksityiskohtaisemmin kuperat uniformiset monitahokkaat luetellaan jäljempänä Wythoffin konstruktioiden mukaan kussakin symmetriaryhmässä.
Wythoffin konstruktio sisältää toistoja, jotka saadaan alemmista symmetrian muodoista. Kuutio on säännöllinen monitahokas ja samalla särmiö, jonka pohjana on neliö. Oktaedri on säännöllinen monitahokas ja samalla antiprisma, jonka tahkot ovat kolmioita. Oktaedri on samalla typistetty tetraedri. Monet monitahokkaat saadaan toistamalla eri konstruktioita, ja sen mukaisesti ne on merkitty eri väreillä.
Wythoffin konstruktio soveltuu yhtä lailla myös uniformisiin monitahokkaisiin sekä pallopinnan uniformisiin tessellaatioihin, minkä vuoksi nekin ovat seuraavissa taulukoissa mukana. Pallopinnan laatoituksiin kuuluvat myös hosoedrit ja diedrit, jotka ovat degeneroituneita monitahokkaita.
Nämä symmetriaryhmät muodostetaan peilauksilla saaduista pisteryhmistä kolmessa ulottuvuudessa, ja kutakin niistä edustaa peruskolmio
(p q r), missä p > 1, q > 1, r > 1 ja 1/p + 1/q + 1/r < 1.
Tetraedrinen symmetria (3 3 2) – kertaluku 24
Oktaedrinen symmetria (4 3 2) – kertaluku 48
Ikosaedrinen symmetria (5 3 2) – kertaluku 120
diedrinen symmetria (n 2 2), missä n = 3,4,5,... – kertaluku 4n
Loput muodot, joilla ei ole peilaussymmetriaa, konstruoidaan alternaatiolla, toisin sanoen poistamalla joka toinen kärki sellaisesta monitahokkaasta, jolla on parillinen määrä tahkoja.
Särmiöiden ja niiden diedrisen symmetrian myötä Wythoffin konstruktioilla pallopinnalla saadaan lisää kaksi säännöllisten tessellaatioiden luokkaa, joita vastaavat monitahokkaat kuitenkin ovat degeneroituneita: diedrit, joilla on vain kaksi tahkoa, ja hosoedrit, joilla on vain kaksi kärkeä. Särmiöt saadaan säännöllisistä hosoedreista typistämällä.
Jäljempänä seuraavissa taulukoissa kuperat uniformiset monitahokkaat, särmiöitä lukuun ottamatta, on merkitty järjestysnumeroilla 1–18, ja ne on lueteltu symmetriaryhmiensä mukaan järjestettyinä.
Prismaattisia muotoja on äärettömän monta, ja ne jakautuvat neljään perheeseen:
hosoedrit H2... (vain pallopinnan tessellaationa)
diedrit D2... (vain pallopinnan tessellaatioina)
särmiöt P3... (typistettyjä hosoedreja)
antiprismat A3... (pullistettujan särmiöitä)